tafels in die kar | Toortsie, Kameel en Bokbaaivygie se blog
← Kinders en wiskunde
die klere wat nie pas →
tafels in die kar
Posted on Oktober 25, 2014	by Toortsie
Huiswerk was nie baie hoog op my agenda nie. Ek was ‘n laaste kind, en ek dink my ma het ook maar al lui geraak toe ek skool toe is, net soos ek ook al lui was toe my jongste skool toe is. Sien, die ander was toe al goed op dreef en het hul eie ding gedoen, dit was soos om ‘n enjin wat al lankal koud, dood en verroes is, weer aan die gang te kry…
Ek weet ouers is vandag baie besig. Albei werk voltyds en as ons as gesinnetjie vanmiddag moeg by die huis kom, moet die aanddinge gou gebeur voor slaaptyd, net om môre weer voort te strompel. Of verstaan ek die ding heeltemal verkeerd? Kinders doen hulle huiswerk sommer in die skool klaar, of vanmiddag by die dagsorg.
Tye in die motor was vir my uiters kosbaar. Baie keer was ons sommer net moeg en het die halfuur huis toe in stilte afgelê. Tog was dit die plek waar ek die meeste gesprekke met my kinders gehad het, oor allerhande dinge.
Ek het by tannie Mags en Willa loseer in my jong laerskooldae. My ma het op die dorp skoolgehou. Elke oggend het tannie Mags vir ons tee en beskuit in die bed gebring. Dá het tannie Willa my gepeper met tafels. Dit bring mee dat ek vandag nog kan maal, nie kan deel nie (ek werk dit altyd terug na ‘n maal), en my vingers gebruik vir optel en aftrek. 😯
Tannie Willa het my egter die belangrikste les ooit geleer: Tafels is die grondslag vir BAIE dinge. Jy moet jou tafels KEN. Op die punte van jou vingers. En dit, liewe mammas en pappas is iets wat julle ook kan doen. Soggens op pad skool toe vra jy vir jou kinders tafels. Ja, dit gaan gepaard met ‘n “ag maaaa”, maar dis als reg, op die ou end ken hulle (en jy) daardie tafels! As ‘n kind op ‘n sekere tafel vashaak, kom daardie tafel maar net ‘n paar keer so in die loop van die oggend weer verby. Vra dit deurmekaar, nie in volgorde nie. 5×6; 3*9; ens.
Oor my jongste se wiskunde huiswerk het ek gister in ‘n kommentaar geskryf: “Met my laaste kind was ek al lui wat die huiswerk aanbetref. Die juffrou het dit BAIE goed geweet. Sy sou net vir my sê: Mamma, ons doen nou Dit of Dat in wiskunde. Byvoorbeeld lang deel. Ek moes met haar dorp toe ry vir musieklesse. So, op pad dorp toe, soek sy ‘n stukkie papier. Dan sal ek in die lyn van wat die juffrou gesê het, vir haar eenvoudige somme gee wat sy dan moet doen. Met tyd maak ek dit moeiliker. Teen die tyd dat ons op die dorp kom, het sy al sommer ‘n klomp van hierdie tipe somme speel-speel onder die knie. As sy sê sy het nou genoeg gehad, dan hou ons op. Wat gewoonlik gebeur het, is dat sy die klas dan ver vooruit is, want sy doen dan sommer ‘n paar weke se lesse in een rit dorp toe. Dit het haar ongelooflike selfvertroue gegee, wat haar dwarsdeur matriek en selfs op universiteit gehelp het.”
Dis wat ek gedoen het. Dalk help dit vir jou ook! 🙂
Die belangrikste van alles: Dit moet LIEFDEVOL gebeur. Gee hulle tyd om te dink. Moenie beledigend raak nie. Help selfs so effens…
Lees by gister se bloginskrywing vir idees om wiskunde speel-speel vir jou kind te leer.
This entry was posted in Ouerskap en ouerleiding and tagged Wiskunde, wiskunde eenvoudig gemaak, wiskunde is maklik. Bookmark the permalink.
2 Responses to tafels in die kar
Oktober 25, 2014 om 7:10 nm
so ken ek jou – ‘n ma duisend. Jy het ook vir Gerda ‘so speel-speel n liefde vir musiek geleer . Ek het ook gevind dat kaart speel ( rummy) baie goed werk. Kinders moet mos hulle punte optel.
Oktober 25, 2014 om 8:41 nm
Dit is ‘n baie oulike idee. En eintlik het vandag se kinders sulke oulike speelgoed om wiskundig vaardig te word. Op die plaas het ons die vuurhoudtjies getel of mee gespeel of huisies gebou op die kombuistafel. Nostalgies herinnering.
364,627 ste persoon wat hier inloer! Baie dankie en welkom! Hoop jy loer weer in.
Hoe kry jy jou vakansie langer?
Christen vs Gelowige
Ander mense se verwagtinge
Vir eers klaar
Die lewe gaan aan
Toortsie se Banting Resepteboeeke - Winkels wat dit aanhou
Kategorië Kies Kategorieë ‘In opdrag…. (93) 100 goedvoel dae (95) 26 Kaapse vroue (18) 40 Dae van Positiwiteit (46) A tot Z van blogging (26) Banting, LCHF (148) Bejaardesorg (2) Blogging (93) Boeke en flieks (99) Bybelkarakters A-Z (8) Die avonture van Vetsak (6) Die lewe (141) Die lewe met ‘n tikkie humor (29) Die stil kind (9) Dorpslewe, soos gesien deur ‘n plaasjapie (10) English Blog posts (45) Geldsake (35) Geleefde Christenskap (292) God en ek (30) Grepe uit die lewe (1) Hekelwerk (8) Hoe om ‘n blog te begin (5) Huwelik en Verhoudings (101) Kosdinge (140) Kruinsig Plaasakkommodasie (1) Lawwighede; Tong-innie-kies (155) Lê jou eier (18) Motivering en Bemoediging (142) Musiek in die Bybel (8) Om ma te wees (33) Om ouma te wees (4) Opheffingswerk; Opvoeding (62) Opstelle (2) Oudword (2) ouers van volwasse kinders -ouerleiding (8) Ouerskap en ouerleiding (90) Overberg (56) Plaaslewe en Landbousake (171) Reis-ervarings (91) Sosiale media (5) Speletjies (31) Spinnekopstories (10) Studentelewe (9) Toorts se verbeeldingsvlugte (30) Toortsie en die kleinkinders (3) Toortsie se Bantingspyskaarte (10) Toortsie se dagstukkies op Sondae (31) Toortsie se Toeka Tokkel stories (58) Toortsie se voelgoedstories (20) Uncategorized (228) Ursula (19) Verskeidenheid Onderwerpe (127) Verslanking (69) Vrae (14) Vroue in die Bybel (16) Vrouwees (20)
Voorheen geskryf Kies Maand Desember 2017 (14) November 2017 (27) Oktober 2017 (37) September 2017 (28) Augustus 2017 (27) Julie 2017 (21) Junie 2017 (21) Mei 2017 (27) April 2017 (22) Maart 2017 (29) Februarie 2017 (23) Januarie 2017 (25) Desember 2016 (19) November 2016 (37) Oktober 2016 (34) September 2016 (43) Augustus 2016 (31) Julie 2016 (35) Junie 2016 (42) Mei 2016 (31) April 2016 (26) Maart 2016 (28) Februarie 2016 (24) Januarie 2016 (23) Desember 2015 (18) November 2015 (25) Oktober 2015 (29) September 2015 (28) Augustus 2015 (28) Julie 2015 (34) Junie 2015 (27) Mei 2015 (26) April 2015 (29) Maart 2015 (28) Februarie 2015 (23) Januarie 2015 (31) Desember 2014 (24) November 2014 (18) Oktober 2014 (15) September 2014 (8) Augustus 2014 (10) Julie 2014 (11) Junie 2014 (10) Mei 2014 (14) April 2014 (20) Maart 2014 (17) Februarie 2014 (31) Januarie 2014 (25) Desember 2013 (9) November 2013 (15) Oktober 2013 (15) September 2013 (12) Augustus 2013 (20) Julie 2013 (20) Junie 2013 (7) Mei 2013 (15) April 2013 (18) Maart 2013 (14) Februarie 2013 (19) Januarie 2013 (20) Desember 2012 (12) November 2012 (31) Oktober 2012 (27) September 2012 (25) Augustus 2012 (26) Julie 2012 (29) Junie 2012 (26) Mei 2012 (22) April 2012 (17) Maart 2012 (25) Februarie 2012 (22) Januarie 2012 (34) Desember 2011 (24) November 2011 (24) Oktober 2011 (14) September 2011 (20) Augustus 2011 (17) Julie 2011 (16) Junie 2011 (7) Mei 2011 (15) April 2011 (36) Maart 2011 (34) Februarie 2011 (38) Januarie 2011 (40) Desember 2010 (13) November 2010 (32) Oktober 2010 (43) September 2010 (16)